Հովհաննես Զաքարյան

Հովհաննես Լևոնի Զաքարյան (մայիսի 13, 1951(1951-05-13), Դիլիջան, Հայկական ԽՍՀ, ԽՍՀՄ), հայ լեզվաբան, բառարանագիր, դասագրքերի հեղինակ։


== Կենսագրություն ==
Ծնվել է Տավուշի մարզի Դիլիջան քաղաքում, հաճախել է Երևանի թիվ 78 միջնակարգ դպրոցը։ 1968-1973 թվականներին սովորել է ԵՊՀ-ի բանասիրության ֆակուլտետում, 1974-1977 թվականներին՝ ՀԳԱԱ Հրաչյա Աճառյանի անվան Լեզվի ինստիտուտի ասպիրանտուրայում՝ «Հանրալեզվաբանություն» մասնագիտութամբ։ 1977-1986 թվականներին եղել է Լեզվի ինստիտուտի գիտաշխատող, իսկ 1986-1995 թվականներին՝ բաժնի վարիչ։ 1982-1987 թվականներին մասնակցել է «Մեր լեզուն, մեր խոսքը» հեռուստահաղորդաշարին։ Նրա հեղինակած նախագծի հիման վրա է 1993 թվականին ընդունվել «Լեզվի մասին» ՀՀ օրենքը։ 1994 թվականից անդամակցել է Հայաստանի լրագրողների միությանը։ 1994-2005 թվականներին եղել է ՀՀ կառավարությանն առընթեր լեզվի պետական տեսչության պետի տեղակալ։ 1997-2012 թվականներին եղել է «Գլաձոր» համալսարանի հայոց լեզվի ամբիոնի դոցենտ, 2009-2014 թվականներին՝ Հայկական պետական մանկավարժական համալսարանի հայոց լեզվի և նրա դասավանդման մեթոդիկայի ամբիոնի դոցենտ։ 2010-2013 թվականներին եղել է «Լեզու և կրթություն» գիտական հանդեսի գլխավոր խմբագիր։ 2005 թվականից աշխատում է «Տաթև» գիտակրթական համալիրում՝ որպես լեզվաբանության բաժանմունքի ղեկավար։ 2000 թվականից  «Անանիա Շիրակացի» ճեմարանի հայոց լեզվի ամբիոնի գիտական խորհրդատուն է։
1982-2020 թվականների ընթացքում մասնակցել է ավելի քան 90 միջազգային, համամիութենական, հանրապետական, միջբուհական, բուհական և այլ գիտաժողովների։


== Գիտական աստիճաններ, կոչումներ, պարգևներ ==
1980՝ բանասիրական գիտությունների թեկնածուի գիտական աստիճան «Հայերենի հասարակական տարբերակումը Երևանում» թեմայով ատենախոսության համար
2008՝ դոցենտ
2011` ՀՀ ԿԳՆ Անանիա Շիրակացու անվան ճեմարանի «Անբասիր ծառայությունների համար» մեդալ


== Հեղինակած աշխատանքներ ==
Հայերենի հասարակական տարբերակումը Երևանում, «Ժամանակակից խոսակցական հայոց լեզուն», Երևան, 1981, էջ 120-278։
Հայոց լեզվի հարցաթերթիկներ (մեթոդական ուղեցույց), խորհրդատվություն դիմորդներին, ուսուցիչներին, կրկնուսույցներին, Երևան, 1997, 48 էջ։
Հայրենագիտություն. Ճանաչի՛ր քո հայրենիքը, Ա. ուսումնական ձեռնարկ սփյուռքի դպրոցների համար, Երևան, 2008, 96 էջ (հեղինակակից՝ Է. Մկրտչյան)։
Կետադրական բառարան, ուսումնական տեղեկատու, Երևան, 2013, 240 էջ։
Հայ գրականություն, երեք դասագիրք սփյուռքի դպրոցների 5, 6, 7-րդ դասարանների համար (արևելահայերեն ուսուցմամբ), Երևան, 2015 - 2019, 144-ական էջ։
Հայոց լեզու, երեք դասագիրք սփյուռքի դպրոցների 5, 6, 7-րդ դասարանների համար (արևելահայերեն ուսուցմամբ), Երևան, 2015 - 2019, 144-ական էջ (հեղինակակից՝ Յու. Ավետիսյան)։
Ձևաբանություն (2-րդ՝ լրամշակված հրատարակություն), Երևան, 2015, 320 էջ (հեղինակակից՝ Յու. Ավետիսյան)։
Շարահյուսություն (2-րդ՝ լրամշակված հրատարակություն), Երևան, 2015, 376 էջ (հեղինակակից՝ Յու. Ավետիսյան)։
Հնչյունաբանություն. ուղղախոսություն, ուղղագրություն (3-րդ՝ լրամշակված հրատարակություն), Երևան, 2015, 200 էջ (հեղինակակից՝ Յու. Ավետիսյան)։
Բառագիտություն (2-րդ՝ լրամշակված հրատարակություն), Երևան, «Զանգակ», 2016, 272 էջ (հեղինակակից՝ Յու. Ավետիսյան)։
Թելադրության նյութերի ժողովածու. 255 բնագրային հատված, Երևան, 2017, 183 էջ (հեղինակակից՝ Ա. Մխիթարյան)։
Արևմտահայերէնի քերականութիւն – 1, 2, 3, Երևան, «Զանգակ», 2014 - 2018, 144+168+168 էջ։
Ոճագիտություն, տեքստագիտություն, հայոց լեզվի պատմություն, Երևան, «Զանգակ», 2018, 294 էջ (հեղինակակից՝ Յու. Ավետիսյան)։
Կետադրություն, Երևան, «Զանգակ», 2019, 78 էջ (հեղինակակից՝ Յու. Ավետիսյան)։
Հոմանիշների առձեռն բառարան, Երևան, 2020, 360 էջ (հեղինակակից՝ Յու. Ավետիսյան)։
Հականիշների առձեռն բառարան, Երևան, 2020, 248 էջ։
Դարձվածքների, համանունների, հապավումների առձեռն բառարան, Երևան, 2020, 160 էջ (հեղինակակից՝ Յու. Ավետիսյան)։
Գործնական կետադրության հիմունքներ. ուսումնական ձեռնարկ–բառարան, Երևան, 2021, 264 էջ։
1995-2017 թվականներ՝ 21 շտեմարան, թեստերի ժողովածու, քրեստոմատիա։
1975-2020 թվականներ՝ 86 գիտական հոդված։


== Ծանոթագրություններ ==